[{"text_idx": "#000000", "text": "En la konata revuo La ondo de Esperanto Numero 7 (Julio) 2017 estas sur pag\u0302o 25 kontribuo de nia prezidanto Ronald Schindler pri"}, {"text_idx": "#000001", "text": "Ponta Festo en Frankfurt (Oder) 2017"}, {"text_idx": "#000002", "text": "Kiam esperantistoj demandas, kio okazas la 1-an de majo en la germana urbo Frankfurt (Oder) c\u0302e la landlimo al Pollando, multaj jam scias, ke temas pri la \u201ePonta Festo\u201c, kiu okazas en la kadro de la oficiala ponta festo (Bru\u0308ckenfest) de la maldekstraj partioj kaj sindikatoj de Frankfurt (Odro). C\u0302efa programero jam dau\u0306re estas la informstando pri Esperanto, kiun c\u0302ijare ec\u0302 vizitis la c\u0302efurbestro de Frankfurt (Oder), d-ro Martin Wilke, havante kelkajn g\u0302eneralajn sed ankau\u0306 specialajn demandojn. Mi supozas, ke li ne tuj eklernis Esperanton, tamen li nun minimume scias, ke en lia urbo ekzistas homoj, kiuj uzadas la pontan lingvon."}, {"text_idx": "#000003", "text": "Jam tradicie nia stando ankau\u0306 en la jaro 2017 informis pri Esperanto kaj la diversaj eblecoj de aplikado kaj lernado de la Internacia Lingvo. Ni ankau\u0306 ofertis lernolibrojn kaj vortarojn, lingvajn gustumaj\u0302ojn kaj la Esperanto-kurson, kiu okazu en la kafejo S\u0142ubfurt de \u201eFrankfurteto\u201c."}, {"text_idx": "#000005", "text": "Al infanoj ni sukcesis transdoni la lastajn aerobalonojn de sufic\u0302e granda stoko, denove kun faldfolio pri Esperanto kiel instrukcioj."}, {"text_idx": "#000010", "text": "Je la 18-a horo ni komune enpakis c\u0302iujn ekspoziciaj\u0302ojn kaj la restintaj du partoprenintoj iris trans la ponto al la jam tradicia azia restoracio de S\u0142ubice."}, {"text_idx": "#000011", "text": "Jam nun mi invitas al la sekvontjara \u201cPonta Festo\u201d en 2018."}]